Gerardo del Río Villanueva

José Gerardo del Río Villanueva, nado en Carballido (Cea, Vilagarcía de Arousa) o 19 de febreiro de 1894 e finado en Paradela (Meis) o 17 de xuño de 1937, foi un canteiro e político galego.

 Traxectoria 
Veciño de Cea. Emigrado na Arxentina, ao retornar foi canteiro en Cea. Logo do golpe de Estado do 18 de xullo de 1936 actuou co seu medio irmán Paulino Carballo del Río como enlace cos fuxidos no monte Xiabre. O 14 de xuño de 1937 subiu ao monte con Gerardo para entregarlle un paquete e unha nota a José Torrado Herbón que lles fixera chegar a súa nai Rosario Herbón Galán, por medio da sobriña de Paulino, Carmen Carballo. Foron detidos por unha patrulla das milicias mandadas polo capitán Bernal que facían unha batida no monte Xiabre, con máis dun cento de efectivos entre militares, falanxistas e corpos de seguridade. Foron encarcerados no cuartel da Garda Civil de Vilagarcía de Arousa e torturados. Co pretexto do seu traslado a Pontevedra, foi asasinado co seu medio irmán Paulino Carballo polo sarxento da Garda Civil do posto de Vilagarcía, Desiderio Camacho, nas Raposeiras, preto de Vilanoviña na parroquia de Paradela o 17 de xuño de 1937. O párroco de Paradela non consentiu que fosen soterrados en sagrado e quedaron sepultados en paralelo ao muro de peche do adro. Na primeira década do século XXI os seus restos foron trasladados ao cemiterio de Cea.

 Vida persoal 

Casou en 1923 con Rosa Ageitos Abalo.

 Véxase tamén 

 Bibliografía 



 Ligazóns externas 
 Mortes en Paradela.

Categoría:Galegos da Arxentina
Categoría:Asasinados polo bando nacional en Galicia

Categoría:Nados en Vilagarcía de Arousa
Categoría:Nados en 1894
Categoría:Finados en 1937